Вядомая прыказка пра тое, што агонь жартаў не даруе, была, ёсць і будзе актуальнай заўсёды. Асабліва калі гаворка ідзе пра ўстановы культуры, дзе збіраецца шмат людзей самых розных узростаў. Ды і нядаўні жахлівы па сваіх наступствах пажар у гандлёвым цэнтры горада Кемерава робіць тэму пажарнай бяспекі як ніколі надзённай. Адпаведна, ідэя прайсціся па ўстановах культуры Мінска, каб пабачыць на свае вочы метады і сродкі барацьбы з агнём, узнікла ў рэдакцыі не на пустым месцы.